
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1075171/4598-20/0016 (1) 


Παράταση προθεσμιών υποβολής δηλώσεων και καταβο¬ 
λής βεβαιωμένων χρεών στις ΔΟΥ Πύργου, Αμαλιάδας 
και Κρεστένων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 84Α792) με την οποία παρέχεται εξου¬ 
σιοδότηση στον Υπουργό Οικονομικών, να παρατείνει, με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

2. Τη διάταξη του άρθρου 8 του Ν. 1284/1982 (ΦΕΚ 
114Α782) με την οποία εξουσιοδοτείται ο Υπουργός Οι¬ 
κονομικών να παρατείνει, με αποφάσεις του, τις προθε¬ 


σμίες καταβολής των βεβαιωμένων χρεών προς το Δημό¬ 
σιο. 

3. Το γεγονός ότι στην πόλη του Πύργου και την ευρύ¬ 
τερη περιοχή έγιναν καταστρεπτικοί σεισμοί με αποτέλε¬ 
σμα να έχει απορρυθμιστεί η οικονομική και κοινωνική ζωή 
της περιοχής. 

4. Την απόφασή μας αριθ. 1050465/2721-20/0016/ 
6.6.93 με την οποία παρατείναμε μέχρι 30 Απριλίου 1993 
τις προθεσμίες υποβολής δηλώσεων και καταβολής βε¬ 
βαιωμένων χρεών στη ΔΟΥ Πύργου Ηλείας που έληγαν 
την 20 Μαρτίου 1993 έως 25 Απριλίου 1993. 

5. Την κοινή απόφαση Υ. 2009/20.5.1993 του Πρωθυ¬ 
πουργού και του Υπουργού Οικονομικών (ΦΕΚ 525Β /92) 
με την οποία εκχωρούνται αρμοδιότητες στους Υφυπουρ¬ 
γούς Οικονομικών. 

6. Την απόφασή μας αριθ. 1060172/3411-20/0016/ 
30.4.1993 με την οποία η απόφασή μας αριθ. 1050465/ 
2721/6.4.1993 έχει ισχύ και για τις ΔΟΥ Αμαλιάδας και 
Κρεστένων της Νομαρχίας Ηλείας και παρετάθη η ισχύς 
της μέχρι 31.5.1993. 

7. Το γεγονός ότι δεν έχει αποκατασταθεί ακόμα η οικο¬ 
νομική και κοινωνική ζωή της περιοχής, αποφασίζουμε: 

Παρατείνουμε μέχρι 15 Ιουλίου 1993 τις προθεσμίες 
υποβολής δηλώσεων και καταβολής βεβαιωμένων χρεών 
στις ΔΟΥ Πύργου, Αμαλιάδας και Κρεστένων που λήγουν 
από 20 Μαρτίου 1993 έως 31 Μαΐου 1993. 

Η απόφαση αυτή, που δεν δημιουργεί δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Ρ Αθήνα, 1 Ιουνίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 

-φ- 

Αριθ. 31699 (2) 

Ίδρυση Πειραματικού Ινστιτούτού Επαγγελματικής Κα¬ 
τάρτισης και Απασχόλησης (Π.Ι.Ε.Κ.Α.). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις των παρ. 1,2, 3, 4, 5 του άρθρου 4 του 
Ν. 1836/1989 «Προώθηση της απασχόλησης και της 
επαγγελματικής κατάρτισης και άλλες διατάξεις». 

2. Τις διατάξεις του άρθρου 16 του Ν. 2009/1992 

«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις». 

3. Την υπ' αριθ. 368/10/4.3.93 απόφαση του Δ.Σ. του 
ΟΑΕΔ, αποφασίζουμε: 

Αρθρο 1. 

Ίδρυση - Επωνυμία - Έδρα - ΕποπτεΙα 

Ιδρύομε Ινστιτούτό, στην Περιφέρεια Αττικής, με την 
επωνυμία «Πειραματικό Ινστιτούτο Επαγγελματικής Κα¬ 
τάρτισης και Απασχόλησης» (Π.Ι.Ε.Κ.Α.), το οποίο αποτε¬ 
λεί νομικό πρόσωπο ιδιωτικού δικαίου, μη κερδοσκοπικού 
χαρακτήρα, έχει την έδρα του στην Αθήνα και εποπτεύε¬ 
ται από τον Οργανισμό Απασχόλησης Εργατικού Δυναμι¬ 
κού (Ο.Α.Ε.Δ.). 

Αρθρο 2. 

Σκοπός 

1. Σκοπός του Π.Ι.Ε.Κ.Α. είναι η λειτουργία και διαχεί¬ 
ριση ολοκληρωμένου πληροφορικού συστήματος ανάλυ¬ 
σης των στοιχείων της αγοράς εργασίας, η διενέργεια 
ερευνών και εκπόνηση μελετών για την καλύτερη αξιοποί¬ 
ηση του ανθρώπινου δυναμικού σε σχέση με τις αναπτυ¬ 
ξιακές δυνατότητες της χώρας και γενικά κάθε άλλος σκο¬ 
πός που περιλαμβάνεται στις περιπτώσεις α, β, #δ, της 
παραγράφου 1 του άρθρου 4 του Ν. 1838/1989. 

2. Για την επίτευξη του πιο πάνω σκοπού το Π.Ι.Ε.Κ.Α.: 

α) θα συντηρεί και θα αναπτύσει τις βάσεις δεδομένων 

και το ολοκληρωμένο σύστημα διαχείρισης δεδομένων για 
την ανάλυση της απασχόλησης, το οποίο θα περιέχει συ-- 
στηματικά επιλεγμένα στατιστικά δεδομένα, βιβλιογρα¬ 
φική τεκμηρίωση και κείμενα μελετών, που αφορούν την 
απασχόληση/ανεργίακαιτηνεπαγγελματικήκατάρτιση 
και θα διευκολύνει αυτοματοποιημένες διαδικασίες επε¬ 
ξεργασίας, ανάλυσης κάι σύνθεσης της πληροφορήσης 
αυτής μέχρι το τελευταίο στάδιο της παρουσίασης του τε¬ 
λικού κειμένου. 

Με την υποστήριξη του ολοκληρωμένου συστήματος για 
την αγορά εργασίας που θα έχει αναπτύξει το Π.Ι.Ε.Κ.Α. 
και με το επιστημονικό προσωπικό που θα έχει στελεχω¬ 
θεί, θα μπορεί να αναλαμβάνει έρευνες και να εκπονεί με¬ 
λέτες για την καλύτερη αξιοποίηση του ανθρώπινου δυνα¬ 
μικού σε σχέση με τις αναπτυξιακές δυνατότητες της χώ¬ 
ρας. 

β) θα αποσκοπεί στη βελτίωση των σημερινών μηχανι¬ 
σμών για τη συγκέντρωση, ανάλυση και απόδοση στατιστι¬ 
κών στοιχείων εθνικού και κοινοτικού ενδιαφέροντος και 
δε θα ανταγωνίζεται το σκοπό και επιδιώξεις της Εθνικής 
Στατιστικής Υπηρεσίας της Ελλάδος (Ε.Σ.Υ.Ε.). 

γ) Όσον αφορά το ολοκληρωμένο σύστημα πληροφορι¬ 
κής για την αγορά εργασίας, θα συλλέγει, θα συντονίζει 
και θα επεξεργάζεται κυρίως στατιστικά δευτερογενή 
στοιχεία από υπάρχουσες πηγές. 

δ) Από την ίδρυσή του θα αναλάβει όλη την επιστημο¬ 
νική και οικονομική διαχείριση των μέτρων 7 (Στελέχωση 
και ανάπτυξη ολοκληρωμένου πληροφορικού συστήματος 
για την αγορά εργασίας) και 8 (Σύσταση και λειτουργία 
Υπηρεσίας Πληροφορικής ανάλυσης της απασχόλησης 
και βελτίωσης του μηχανολογικού εξοπλισμού επεξεργα¬ 
σίας δεδομένων) του Υποπρογράμματος II, του Προγράμ¬ 
ματος Δράσης και Περιφερειακές Στατιστικές, όπως 
εγκρίθηκε από την απόφαση αριθμ. 0(92)649/3.4.1992 


της Επιτροπής των Ευρωπαϊκών Κοινοτήτων. 

θα συνεργάζεται, όμως, κατά τη διαχείριση αυτή με το 
Υπουργείο Εθνικής Οικονομίας, την Ε.Σ.Υ.Ε. και τις Διευ¬ 
θύνσεις Μηχανογραφίας (Πληροφορικής), Μελετών και 
Οργάνωσης και τη Στατιστική Υπηρεσία του Ο.Α.Ε.Δ. 

ε) θα συνεργάζεται με φορείς του Δημοσίου και ιδιωτι¬ 
κού τομέα της ημεδαπής ως και Χωρών της Ευρωπαϊκής 
και Διεθνούς Κοινότητας και θα συμμετέχει σε ενώσεις ή 
κοινοπραξίες με τους παραπάνω φορείς. 

Αρθρο 3. 

Διάρθρωση 

Το Π.Ι.Ε.Κ.Α. αποτελείται από τις πιο κάτω Υπηρε¬ 
σίες: 

1. Την Υπηρεσία Πληροφορικής Ανάλυσης της Απασχό¬ 
λησης (Υ.Π.Α.Α.). 

2. Την Υπηρεσία Επαγγελματικής Κατάρτισης και Επι¬ 
μόρφωσης (Υ.Ε.Κ.Ε.). 

3. Την Υπηρεσία Ερευνών και Μελετών (Υ.Ε.Μ.). 

4. Την Υπηρεσία Υποστήριξης του Π.Ι.Ε.Κ.Α. 

Άρθρο 4. 

Υπηρεσία Πληροφορικής Ανάλυσης 
της Απασχόλησης (Υ.Π.Α.Α.) 

Η Υπηρεσία Πληροφορικής Ανάλυσης της Απασχόλη¬ 
σης (Υ.Π.Α.Α.) έχει αντικείμενο: 

α) Την ανάπτυξη και συντήρηση των βάσεων δεδομέ¬ 
νων, την ανάλυση των δεδομένων της απασχόλησης και 
την παροχή τελικών προϊόντων και διευκολύνσεων στους 
εξωτερικούς χρήστες. 

β) Την διαχείριση των δεδομένων της εγγεγραμμένης 
ανεργίας,_την αξιοποίηση των κυριωτέρων_πρωτογενώΥ 
εθνικών και κοινοτικών στατιστικών πηγών και τη δημιουρ¬ 
γία συστήματος ηλεκτρονικής στατιστικής παρακολούθη¬ 
σης των μεταβολών των μεγεθών της αγοράς εργασίας. 

γ) Την πειραματική εφαρμογή Προγραμμάτων απασχό¬ 
λησης. 

Άρθρο 5. 

Υπηρεσία Επαγγελματικής Κατάρτισης 
και Επιμόρφωσης (Υ.Ε.Κ.Ε.) 

Η Υπηρεσία Επαγγελματικής Κατάρτισης και Επιμόρ¬ 
φωσης (Υ.Ε.Κ.Ε.) έχει αντικείμενο: 

α) Το σχεδιασμό και πειραματική εκτέλεση προγραμμά¬ 
των επαγγελματικής κατάρτισης και επιμόρφωσης ανέρ¬ 
γων και εργαζομένων σε νέες καινοτόμους ειδικότητες. 

β) Την επεξεργασία της εξειδικευμένης ανάλυσης των 
στοιχείων, τάσεων και αναγκών της αγοράς εργασίας για 
τη διαμόρφωση προγραμμάτων επαγγελματικού προσα¬ 
νατολισμού. 

Άρθρο 6. 

Υπηρεσία Ερευνών και Μελετών (Υ.Ε.Μ.) 

Η Υπηρεσία Ερευνών και Μελετών (Υ.Ε.Μ.) έχει αντι¬ 
κείμενο: 

α) Τη διενέργεια ερευνών και εκπόνηση μελετών, που 
έχουν σχέση με την αγορά εργασίας, 
β) Την ανάθεση ερευνών και μελετών σε τρίτους, 
γ) Τη συνεργασία με τρίτους για τη διενέργεια ερευνών 
και εκπόνηση μελετών. 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


4657 


Άρθρο 7. 

Υπηρεσία Υποστήριξης του Π.Ι.Ε.Κ.Α. 

Η Υπηρεσία αυτή: 

α) Χειρίζεται όλα τα θέματα πρόσληψης και υπηρεσια¬ 
κής κατάστασης του κάθε φύσεως προσωπικού του 
Π.Ι.Ε.Κ.Α. Μεριμνά για την κατάρτιση των αποφάσεων με¬ 
τακίνησης εκτός έδρας στο εσωτερικό και εξωτερικό του 
προσωπικού τούτου. Τηρεί το γενικό πρωτόκολλο και γε¬ 
νικώς έχει κάθε άλλη αρμοδιότητα της Υπηρεσίας Υπο¬ 
στήριξης που τείνει στην πραγματοποίηση του σκοπού του 
Π.Ι.Ε.Κ.Α. 

β) Καταρτίζει τον ετήσιο Προϋπολογισμό, Ισολογισμό 
και Απολογισμό του Π.Ι.Ε.Κ.Α., διαχειρίζεται κάθε δαπάνη 
και μεριμνά για την εκκαθάριση των αποδοχών και γενικό¬ 
τερα αποζημιώσεων του προσωπικού, όπως και για την εί¬ 
σπραξη εσόδων από οποιαδήποτε πηγή. Διενεργεί όλες 
τις εισπράξεις και πληρωμές του Π.Ι.Ε.Κ.Α. και χειρίζεται 
όλα τα θέματα με τα Ασφαλιστικά Ταμεία. 

γ) Επιμελείται για τη διενέργεια των προμηθειών πάσης 
φύσεως ειδών, υλικών και εφοδίων, σύμφωνα με τους 
όρους του παρόντος, για την κάλυψη των αναγκών του 
Π.Ι.Ε.Κ.Α. 

δ) Μεριμνά για τη στέγαση των Υπηρεσιών του 
Π.Ι.Ε.Κ.Α. και τη συντήρηση των χώρων, για τη φύλαξη των 
εγκαταστάσεων και περιουσιακών στοιχείων του 
Π.Ι.Ε.Κ.Α. 

ε) Μεριμνά για τη συντήρηση και λειτουργία όλου του 
μηχανολογικού εξοπλισμού του Π.Ι.Ε.Κ.Α. 

Άρθρο 8. 

Όργανα Διοίκησης 

1. Το Διοικητικό Συμβούλιο (Δ.Σ.). 

2. Ο Διευθυντής του Π.Ι.Ε.Κ.Α. 

Άρθρο 9. 

Διοικητικό Συμβούλιο 

1. Το Διοικητικό Συμβούλιο του Π.Ι.Ε.Κ.Α. διορίζεται 
από τον Υπουργό Εργασίας και απαρτίζεται από: 

α) Το Διοικητή του Ο.Α.Ε.Δ. ως Πρόεδρο, τον οποίο 
απόντα, ελλείποντα ή κωλυόμενο αναπληρώνει ο Α' ή ο Β' 
Αντιπρόεδρος του Δ.Σ. του Ο.Α.Ε.Δ. 

β) Το Γενικό Διευθυντή της Γενικής Διεύθυνσης Υπο¬ 
στήριξης του Ο.Α.Ε.Δ., τον οποίο αναπληρώνει ο Γενικός 
Διευθυντής της Γενικής Διεύθυνσης Εργατικού Δυναμι¬ 
κού του Ο.Α.Ε.Δ. 

γ) Δύο (2) Διευθυντές του Ο.Α.Ε.Δ. που επιλέγονται από 
το Δ.Σ. αυτού, μεταξύ των Διευθυντών των Δ/νσεων και 
Υπηρεσιών του. Με την ίδια απόφαση επιλέγονται και οι 
αναπληρωτές αυτών. 

δ) Έναν εκπρόσωπο του Υπουργείου Εργασίας. 

ε) Έναν εκπρόσωπο των εργοδοτών που ορίζεται μαζί 
με τον αναπληρωτή, μετά από επιλογή μεταξύ των εκπρο¬ 
σώπων που προτείνονται από τις τρεις (3) κυριότερες ερ- 
γοδοτικές οργανώσεις. 

στ) Έναν εκπρόσωπο της Γ.Σ.Ε.Ε., που τον ορίζει, μαζί 
με τον αναπληρωτή του, η ίδια συνδικαλιστική οργά¬ 
νωση. 

Χρέη εισηγητή στο Δ.Σ. ασκεί ο Διευθυντής του 
Π.Ι.Ε.Κ.Α. και Γραμματέα υπάλληλος του Π.Ι.Ε.Κ.Α., που 


ορίζεται με απόφαση του Προέδρου του Δ.Σ. 

Στο Δ.Σ. δύναται να μετέχει, εφόσον τούτο κρίνεται 
αναγκαίο, ο Νομικός Σύμβουλος του Ο.Α.Ε.Δ. ή Δικηγό¬ 
ρος της Νομικής Υπηρεσίας του Ο.Α.Ε.Δ., μετά από πρό¬ 
σκληση του Προέδρου του Δ.Σ. 

2. Αν δεν υποδειχθούν εκπρόσωποι των εργοδοτών και 
της Γ.Σ.Ε.Ε. ή αν καθυστερήσει η υπόδειξη αυτών πέραν 
της προθεσμίας που τάσσεται, το Δ.Σ. συγκροτείται και 
λειτουργεί νόμιμα με τα υπόλοιπα μέλη. 

3. Τα μέλη του Δ.Σ. διορίζονται για (2) έτη, κάθε δεύ¬ 
τερο Δεκέμβριο και η θητεία τους αρχίζει την 1η Ιανουά¬ 
ριου του επόμενου έτους. Εξαιρετικώς τα μέλη του πρώ¬ 
του Δ.Σ. διορίζονται αμέσως μετά τη δημοσίευση, στην 
Εφημερίδα της Κυβέρνησης της απόφασης αυτής και η 
θητεία του λήγει την 31η Δεκεμβρίου 1995. 

4. Το Π.Ι.Ε.Κ.Α. διοικείται από το Διοικητικό Συμβούλιο, 
που είναι το ανώτατο όργανό του. Το Διοικητικό Συμβού¬ 
λιο έχει ιδίως τις εξής αρμοδιότητες: 

α) Εγκρίνει ύστερα από εισήγηση του Διευθυντή προ¬ 
γράμματα και δραστηριότητες που ανάγονται στις αρμο¬ 
διότητες του Π.Ι.Ε.Κ.Α. και λαμβάνει αποφάσεις και μέτρα 
για την απρόσκοπτη, ταχεία και αποτελεσματική διεκπε¬ 
ραίωση αυτών. 

β) Προβαίνει στην πρόσληψη τεχνικού (επιστημονικού 
και μη) διοικητικού και βοηθητικού προσωπικού και ασκεί 
κάθε άλλη αρμοδιότητα σχετική με τη διοίκηση και τη λει¬ 
τουργία του Π.Ι.Ε.Κ.Α. η οποία δεν ανατίθεται σε άλλο όρ¬ 
γανο. Μπορεί να μεταβιβάζει στο Διευθυντή του 
Π.Ι.Ε.Κ.Α. αρμοδιότητές του. 

γ) Εγκρίνει τον κατά το άρθρο 7 στοιχείο β ετήσιο προϋ¬ 
πολογισμό, ισολογισμό και απολογισμό του Π.Ι.Ε.Κ.Α. 

5. Το Διοικητικό Συμβούλιο συγκαλείται ύστερα από 
πρόσκληση του Προέδρου του σε τακτικές κάθε μήνα συ¬ 
νεδριάσεις, τουλάχιστον δώδεκα φορές το χρόνο. Ο Πρό¬ 
εδρος υποχρεούται να συγκαλεί το Δ.Σ. όταν αυτό ζητή¬ 
σουν για συγκεκριμένο θέμα ή θέματα δύο τουλάχιστον 
μέλη του ή ο Πρόεδρος του Δ.Σ. Ο Πρόεδρος του Δ.Σ. κα¬ 
θορίζει τα θέματα της ημερήσιας διάταξης, στα οποία πε¬ 
ριλαμβάνει επίσης τα θέματα που προτείνονται από τα 
μέλη του και προεδρεύει στις συνεδριάσεις του Δ.Σ. Το 
Δ.Σ. βρίσκεται σε απαρτία όταν είναι παρόντα τουλάχιστον 
πέντε (5) από τα μέλη του, συμπεριλαμβανομένου σ’ αυτά 
και του Προέδρου ή του. αναπληρωτή τού. Οι αποφάσεις 
του, λαμβάνονται κατά πλειοψηφία των παρόντων μελών. 
Σε περίπτωση ισοψηφίας υπερισχύει η ψήφος του Προέ¬ 
δρου του Δ.Σ. Ο Πρόεδρος του Δ.Σ. μπορεί, εφόσον κρίνει 
σκόπιμο, να ορίζει από τα μέλη εισηγητές για τα θέματα 
που συζητούνται στο Δ.Σ. 

6. Στους μετέχοντας στο Δ.Σ. καταβάλλεται αποζημί¬ 
ωση δέκα πέντε χιλιάδων (15.000) δραχμών κατά συνε¬ 
δρίαση, δεν μπορεί όμως να είναι περισσότερες από δύο 
(2) άμειβόμενες συνεδριάσεις κάθε μήνα. Το ποσόν αυτό 
δύναται ν’ αναπροσαρμόζεται με απόφαση του Δ.Σ. του 
Ο.Α.Ε.Δ. 

Άρθρο 10. 

Διευθυντής 

1. Συνιστάται θέση Διευθυντή του Π.Ι.Ε.Κ.Α. Ο Διευθυ¬ 
ντής διορίζεται με απόφαση του Δ.Σ. του Ο.Α.Ε.Δ. με 
τριετή θητεία που μπορεί να ανανεώνεται ανά τριετία ή και 
για λιγότερα έτη. Με την ίδια απόφαση καθορίζονται και οι 
αποδοχές του, όπως επίσης και οι ειδικοί όροι που θα διέ- 

πουν τη σύμβαση εργασίας που θα υπογράφει. 

2. Προσόντα του Διευθυντή ορίζονται: 

α) Πτυχίο θετικών ή οικονομικών ή νομικών ή κοινωνικών 
σπουδών της ημεδαπής ή αλλοδαπής. 

β) Διδακτορικό δίπλωμα, ή μεταπτυχιακό τίτλο σπουδών 
ΜΑ5ΤΕΠ, Ελληνικού Ανωτάτου Εκπαιδευτικού Ιδρύματος 
(Α.Ε.Ι.), ή αναγνωρισμένο, της ημεδαπής ή της αλλοδαπής 
με εξειδίκευση στην αγορά εργασίας. 

γ) 'Αριστη γνώση, εκτός της Ελληνικής, και μίας τουλά¬ 
χιστον από τις επίσημες γλώσσες της Ευρωπαϊκής Κοινό¬ 
τητας. 

δ) Εμπειρία τουλάχιστον δύο (2) ετών μετά την από¬ 
κτηση του μεταπτυχιακού τίτλου σε θέματα της αγοράς 
εργασίας. 

Για την απόδειξη της απαραίτητης, κατά περίπτωση 
εμπειρίας και γνώση της γλώσσας, έχουν εφαρμογή οι δια¬ 
τάξεις των παραγράφων 4 εδάφ. α και 5 του άρθρου 24 
του Π.Δ/τος 194/3.5.1988 «Καθορισμός των προσόντων 
διορισμού σε θέσεις των δημοσίων υπηρεσιών και νομικών 
προσώπων δημοσίου δικαίου» (ΦΕΚ 84/Α76.5.1988). 

3.0 Διευθυντής του Π.Ι.Ε.Κ.Α. έχει καθήκον να φροντί¬ 
ζει για την αποδοτική ανάπτυξη, εύρυθμη λειτουργία και 
οικονομική ενίσχυση του Π.Ι.Ε.Κ.Α. και ασκεί κάθε άλλη 
αρμοδιότητα που του ανατίθεται με τον εσωτερικό κανονι¬ 
σμό του Π.Ι.Ε.Κ.Α. ή με απόφαση του Δ.Σ. του Π.Ι.Ε.Κ.Α. 

Αρθρο 11. 

Πρόσληψη προσωπικού 

1. Η πρόσληψη Επιστημονικού, Τεχνικού, Διοικητικού, 
Βοηθητικού και Υπηρετικού Προσωπικού από το 
Π.Ι.Ε.Κ.Α. γίνεται με σύμβαση εργασίας ιδιωτικού δικαίου, 
ή με ανάθεση εκτέλεσης ορισμένου έργου, ύστερα από 
προκήρυξη στην οποία περιγράφονται τα.τυπικά και ειδικά 
κατά περίπτωση προσόντα, και κρίση των υποψηφίων από 
τριμελή Επιτροπή που συγκροτείται με απόφαση του Δ.Σ. 
του Π.Ι.Ε.Κ.Α. και στην οποία προεδρεύει ο Πρόεδρος του 
Δ.Σ. του Π.Ι.Ε.Κ.Α. Η πρόσληψη του προσωπικού αυτού 
γίνεται από το Δ.Σ. αρχικά με σύμβαση εργασίας ιδιωτικού 
δικαίου ορισμένου χρόνου για δοκιμαστική περίοδό δύο 
ετών, μετά την πάροδο των οποίων και εφόσον η υπηρεσία 
του κριθεί από το Δ.Σ. του Π.Ι.Ε.Κ.Α. ευδόκιμη, αυτή με- 
τατρέπεται σε σύμβαση εργασίας αορίστου χρόνου. Σε 
αντίθετη περίπτωση αυτοί απολύονται με τη λήξη της διε¬ 
τούς σύμβασης. 

2. Οι αποδοχές του προσωπικού τούτου θα καθορίζο¬ 
νται με απόφαση του Δ.Σ. του Ο.Α.Ε.Δ., μετά από πρό¬ 
ταση του Δ.Σ. του Π.Ι.Ε.Κ.Α., δεν θα υπολείπεται δε, σε 
καμμία περίπτωση, των αποδοχών που προβλέπονται από 
τις οικείες Σ.Σ.Ε. ή τις διαιτητικές αποφάσεις και των 
αμοιβών που προβλέπονται από ειδικές διατάξεις για ορι¬ 
σμένες κατηγορίες επιστημόνων. 

Αρθρο 12. 

Έκτακτο προσωπικό 

Για την κάλυψη εκτάκτων, επειγουσών και παροδικών 
αναγκών μπορεί να προσλαμβάνεται με απόφαση του Δ.Σ. 
του Π.Ι.Ε.Κ.Α. και έγκριση από τον Ο.Α.Ε.Δ., προσωπικό 
με σύμβαση έργου, η διάρκεια του οποίου θα ορίζεται 
κατά περίπτωση με την ίδια απόφαση του Δ.Σ., με την 
οποία επίσης θα καθορίζεται και η αμοιβή του συμβασιού- 
χου για το έργο που θα εκτελέσει. 


Αρθρο 13. 

Επισκέπτες ερευνητές και εμπειρογνώμονες 

Γ ια τις ανάγκες των ερευνητικών προγραμμάτων και τις 
δραστηριότητες της Ερευνητικής Τεκμηρίωσης του 
Π.Ι.Ε.Κ.Α. μπορεί να απασχοληθεί επιστημονικό προσω¬ 
πικό και με την ιδιότητα του επισκέπτη ερευνητή ή εμπει¬ 
ρογνώμονα, η αμοιβή των οποίων θα καθορίζεται, κατά 
περίπτωση, με απόφαση του Δ.Σ. του Π.Ι.Ε.Κ.Α. μετά από 
έγκριση του Ο.Α.Ε.Δ. 

Άρθρο 14. 

Πνευματική ιδιοκτησία 

Το προϊόν κάθε συνεργασίας σε επίπεδο πρωτότυπων 
επιστημονικών ιδεών αποτελεί πνευματική ιδιοκτησία των 
συνεργασθέντων ή συνεργαζομένων μερών. 

Άρθρο 15. 

Τρόπος διενέργειας προμηθειών 

1. Για την προμήθεια κάθε φύσης υλικών, αναλώσιμων ή 
μη, για τις ανάγκες του Π.Ι.Ε.Κ.Α., διενεργούνται διαγωνι¬ 
σμοί, με ενσφράγιστες ή ανοικτές προσφορές, μετά από 
απόφαση του Δ.Σ. του Π.Ι.Ε.Κ.Α., η οποία ορίζει Τριμελή 
Επιτροπή, αποτελουμένη από έναν υπάλληλο του 
Π.Ι.Ε.Κ.Α. και δύο υπαλλήλους του Ο.Α.Ε.Δ. Επί προμή¬ 
θειας ειδικών υλικών το ένα τουλάχιστον μέλος της Επι¬ 
τροπής πρέπει να κατέχει τις κατάλληλες γνώσ,εις για την 
πραγματοποίηση της προμήθειας. 

Η διενέργεια του διαγωνισμού γίνεται με προκήρυξη 
στην οποία περιέχονται οι σχετικοί όροι. Περίληψη της 
προκήρυξης δημοσιεύεται, δέκα (10) τουλάχιστον εργάσι- 
μες ημέρες πριν από τον διαγωνισμό, σε δύθ-(2) ημερή¬ 
σιες εφημερίδες της Αθήνας. 

Η αξιολόγηση των προσφορών γίνεται από την ίδια Τρι¬ 
μελή Επιτροπή. Κριτήριο για την τελική επιλογή του προ¬ 
μηθευτή είναι η χαμηλότερη τιμή σε συνδυασμό με την 
ποιότητα, εκτός αν πρόκειται για προμήθεια αντικειμένων 
πληροφορικής, οπότε κριτήριο αποτελεί μόνο η ποιότητα, 
η τεχνική αξία και η αποδοτικότητα των υλικών με βάση τις 
τεχνικές προδιαγραφές της διακήρυξης. Η κατακύρωση 
τού αποτελέσματος του διαγωνισμού γίνεται από το Δ.Σ. 
του Π.Ι.Ε.Κ.Α. 

Μετά την κατακύρωση του αποτελέσματος υπογράφε¬ 
ται σχετική σύμβαση, στην οποία περιέχονται λεπτομερώς 
οι όροι και ο χρόνος εκτέλεσης της προμήθειας και κατα¬ 
θέτει ο προμηθετής για την καλή εκτέλεση αυτής εγγύηση 
οριζομένη σε 5% τουλάχιστον επί της τιμής που επιτεύ¬ 
χθηκε. 

2. Πρόχειρος μειοδοτικός διαγωνισμός διενεργείται 
μετά από απόφαση του Δ.Σ. του Π.Ι.Ε.Κ.Α., η οποία ορίζει 
τριμελή Επιτροπή, αν η αξία για την προμήθεια του είδους 
δεν υπερβαίνει τις πεντακόσιες χιλιάδες (500.000) δραχ¬ 
μές. 

Η τριμελής Επιτροπή διενεργεί τον πρόχειρο μειοδοτικό 
διαγωνισμό μετά από προηγούμενη έγγραφη ειδοποίηση 
τριών (3) τουλάχιστον προμηθευτών προς υποβολή ανοι¬ 
κτών εγγράφων προσφορών και με συμμετοχή δύο (2) 
τουλάχιστον από αυτούς. 

Το τρίτο και τέταρτο εδάφιο της παραγράφου 1 του πα¬ 
ρόντος εφαρμόζονται αναλόγως. Για προμήθεια ειδών 

αξίας μέχρι πεντακοσίων χιλιάδων (500.000) δραχμών δεν 
απαιτείται η κατάθεση εγγύησης καλής εκτέλεσης. 

3. Προμήθεια με απ’ ευθείας συμφωνία μπορεί να γίνει 
από τριμελή Επιτροπή την οποία ορίζει το Δ.Σ. του 
Π.Ι.Ε.Κ.Α. στις εξής περιπτώσεις: 

α) Αν η αξία του αντικειμένου της προμήθειας δεν υπερ¬ 
βαίνει τις διακόσιες χιλιάδες (200.000) δραχμές και εφό¬ 
σον πρόκειται για επείγουσα ανάγκη. 

β) Αν ο πρόχειρος διαγωνισμός που διενεργήθηκε δεν 
έφερε αποτέλεσμα ή κρίθηκε ασύμφορος, 
γ) Αν ο πωλητής είναι το Δημόσιο ή Ν.Π.Δ.Δ. 
δ) Αν η προμήθεια αφορά συμπλήρωση ειδών για τα 
οποία έγινε διαγωνισμός και εφόσον: αα) η προμήθεια αυ¬ 
τών γίνεται υπό τους αυτούς όρους που καταρτίστηκε η 
σύμβαση της κυρίας προμήθειας, και ββ) η αξία των προς 
συμπλήρωση ειδών δεν υπεβραίνει το 1 /2 της αντίστοιχης 
αξίας των ειδών της αρχικής προμήθειας και πάντως όχι το 
ποσόν των τριακοσίων χιλιάδων (300.000) δραχμών. 

Αρθρο 16. 

Πόροι 

Οι Πόροι του Π.Ι.Ε.Κ.Α. προέρχονται από: 
α) ετήσια επιχορήγηση από τον Ο.Α.Ε.Δ., το ύψος της 
οποίας θα καθορίζεται κάθε φορά με απόφαση του Δ.Σ. 
του Ο.Α.Ε.Δ. 

β) ειδικές εισφορές και χρηματοδοτήσεις από δημόσιες 
επιχειρήσεις, άλλους δημόσιους φορείς, ιδιωτικές επιχει¬ 
ρήσεις ή ιδιώτες Όργανα της Ευρωπαϊκής Κοινότητας, 
διεθνείς Οργανισμούς κ.λ.π. 

γ) έσοδα από παροχή σε τρίτους εξειδικευμένων υπη¬ 
ρεσιών. 

δ) εισπράξεις από την εκμετάλλευση της περιουσίας 
του στις οποίες περιλαμβάνονται και εισπράξεις από εκ¬ 
δόσεις, καθώς και από την παραχώρηση της χρήσης εξο¬ 
πλισμού αιθουσών συνεδρίων, 
ε) δωρεές και άλλες παροχές τρίτων 
στ) επιχορηγήσεις από άλλες πηγές. 

Άρθρο 17. 

Οικονομικός έλεγχος και 
διαχείχριση Π.Ι.Ε.Κ.Α. 

1. Μέσα στους δύο πρώτους μήνες κάθε έτους γίνεται ο 
ετήσιος τακτικός έλεγχος της οικονομικής διαχείρισης του 
Π.Ι.Ε.Κ.Α. του προηγούμενου έτους, από δύο Ορκωτούς 
Λογιστές που ορίζονται από το Σώμα Ορκωτών Λογιστών, 
ύστερα από αίτηση του Π.Ι.Ε.Κ.Α. 

Η έκθεση του πορίσματος ελέγχου κοινοποιείται στον 
Υπουργό Εργασίας και τον Ο.Α.Ε.Δ. μέχρι τη 31 η Μαρτίου 
του ίδιου έτους. 

Ο Υπουργός Εργασίας και ο Ο.Α.Ε.Δ. μπορούν να διατά¬ 
ξουν οποτεδήποτε έκτακτο έλεγχο οικονομικής διαχείρι¬ 
σης του Π.Ι.Ε.Κ.Α. 

Οι δαπάνες του ελέγχου βαρύνουν του Π.Ι.Ε.Κ.Α.. 

2. Λεπτομέρειες σχετικά με την οικονομική διαχείριση 
του Π.Ι.Ε.Κ.Α. ρυθμίζονται από τον Κανονισμό λειτουρ¬ 
γίας του Π.Ι.Ε.Κ.Α. 

Μέχρι την έκδοση του Κανονισμού αυτού, εφαρμόζεται 
το άρθρο αυτό και οι σχετικές αποφάσεις του Διοικητικού 
Συμβουλίου του Π.Ι.Ε.Κ.Α. 

Άρθρο 18. 

Εσωτερικός Κανονισμός 

Λειτουργίας Π.Ι.Ε.Κ.Α. 

Με εσωτερικό Κανονισμό που καταρτίζεται από το Δ.Σ. 
του Π.Ι.Ε.Κ.Α. μέσα σε ένα χρόνο από τη δημοσίευση του 
παρόντος και υποβάλλεται για έγκριση στον υπουργό Ερ¬ 
γασίας, που δημοσιεύεται στην Εφημερίδα της Κυβερνή- 
σεως, ρυθμίζονται ειδικότερα θέματα για την εύρυθμη και 
αποδοτική λειτουργία του Π.Ι.Ε.Κ.Α. 

Μέχρι την έκδοση του καταστατικού εσωτερικής λει¬ 
τουργίας τα παραπάνω θέματα ρυθμίζονται με αποφάσεις 
του Διοικητικού Συμβουλίου του Π.Ι.Ε.Κ.Α. 

Άρθρο 19. 

Διάλυση 

Σε περίπτωση διάλυσης του Π.Ι.Ε.Κ.Α. τα περιουσιακά 
στοιχεία περιέχονται, χωρίς άλλη διατύπωση στον 
Ο.Α.Ε.Δ. με απόφαση του Υπουργού Εργασίας, που εκδί- 
δεται μετά από πρόταση του Ο.Α.Ε.Δ. 

Άρθρο 20. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Ο.Α.Ε.Δ. 
ύψους 314.400.000 δραχμών περίπου για το τρέχον οικο¬ 
νομικό έτος. 

2. Η ανωτέρω δαπάνη θα καλυφθεί σε ποσοστό 75% 
από την Επιτροπή Ευρωπαϊκών Κοινοτήτων για την υλο¬ 
ποίηση από το Π.Ι.Ε.Κ.Α. των μέτρων 7 και 8 του Υποπρο¬ 
γράμματος II, του Προγράμματος Δράσης για Περιφερεια¬ 
κές Στατιστικές, όπως εγκρίθηκε με την απόφαση αριθμ. 
Ο (92)649/3.4.92 της Επιτροπής Ευρωπαϊκών Κοινοτή¬ 
των. 

Κατά το υπόλοιπο ποσοστό 25% θα καλυφθεί από 
εθνική συμμετοχή (από το Πρόγραμμα Δημοσίων Επενδύ¬ 
σεων). 

Η συνολική δαπάνη των 314.400.000 δραχμών έχει 
προβλεφθεί στον υπό έγκριση προϋπολογισμό του 
Ο.Α.Ε.Δ., οικονομικού έτους 1993, με στοιχεία Κ.Α. 
2669α «Επιχορήγηση Π.Ι.Ε.Κ.Α.». 

3. Η δαπάνη για τα επόμενα οικονομικά έτη δεν μπορεί 
να προσδιοριστεί ακριβώς, θα προσδιορίζεται για κάθε 
έτος χωριστά από το Δ.Σ. του Ο.Α.Ε.Δ. και θα προβλέπε- 
ται στον ετήσιο προϋπολογισμό αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαίου 1993 

Ο ΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 

-4- 

Αριθ. 51.416 οικ (3) 

Συμπλήρωση της 7531 οικ/15.2.93 απόφασης Υπουργού 

Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

1) Του άρθρου 14 παρ. 4 Ν. 1586/86 «Βαθμολογική 
διάρθρωση των θέσεων του Δημοσίου κ.λπ.» και 

2) Την απόφασή μας με αρ. Πρωτ. 7531 οικ. 15.2.93 

«Σύσταση - συγκρότηση Υπηρεσιακού Συμβουλίου υπαλ¬ 
λήλου Ν.Π.Δ.Δ. εποπτευομένων από το Υπουργείο Δι¬ 
καιοσύνης που δημοσιεύτηκε στο ΦΕΚ 
144/Β/11.3.1993, αποφασίζουμε: 

Αντικαθιστούμε την παράγραφο 3.1 .β της ανωτέρω 
απόφασης ως εξής: 

Δύο (2) μονίμους υπαλλήλους του ΤΑΧΔΙΚ ή του Δικη¬ 
γορικού Συλλόγου Αθηνών ή του Συμβολαιογραφικού Συλ¬ 
λόγου Εφετείου Αθηνών, Πειραιώς, Αιγαίου και Δωδεκά¬ 
νησου, ή της Κεντρικής Υπηρεσίας του Υπουργείου Δη 
καιοσύνης, με βαθμό Γεν. Δ/ντή ή Διευθυντή Α ή Β. 

Κατά τα λοιπά ισχύει η απόφαση 7531/15.2.93. 

Από την απόφαση αυτή, δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 ΜαΤου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-*- 

Αριθ. Γ2/2964 (4) 

Μετονομασία τμήματος ΤΕΛ της ιδιωτικής Σχολής ΠΕ¬ 
ΤΡΑ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Την Δ4/398/18.2.92 (ΦΕΚ 550/Β) απόφαση του 
ΥΠΕΠΘ, με την οποία το τμήμα «Ναυτιλιακών Επιχειρή¬ 
σεων και Επιχειρήσεων Μεταφορών» μετονομάστηκε σε 
τμήμα «Υπαλλήλων Επιχειρήσεων Μεταφορών», το γεγο¬ 
νός ότι οι μαθητές της ιδιωτικής Σχολής ΠΕΤΡΑ δεν ενη¬ 
μερώθηκαν έγκαιρα καθώς και το γεγονός ότι από τις δια¬ 
τάξεις της Υπουργικής αυτής απόφασης δεν προκαλείται 
δαπάνη εις βάρος του Κρατικού Προϋπολογισμού, αποφα¬ 
σίζουμε: 

Η ανωτέρω μετονομασία να ισχύσει για τη σχολή ΠΕΤΡΑ 
από το σχολικό έτος 1993-94. 

Στα πτυχία, που θα χορηγηθούν στους αποφοιτούντες 
μαθητές το σχολικό έτος 1992-1993 από την ανωτέρω 
σχολή, θ’ αναγράφεται σε σημείωση ότι: 

Το αναγραφόμενο στο πτυχίο τμήμα μετονομάστηκε σε 
τμήμα «Υπαλλήλων Επιχειρήσεων Μεταφορών» με την 
Δ4/398/18.9.92 (ΦΕΚ 550/τ.Β ) απόφαση του ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. 30062/471 (5) 

Έγκριση τροποποίησης του άρθρου 4 του Καταστατικού 

του Αστικού Οικοδομικού Συνεταιρισμού Υπαλλήλων 

Δημοσίου Ν.Π.Δ.Δ. - Ν.Π.Ι.Δ. Ιδιωτών Συν. Π.Ε. Πρέβε¬ 
ζας. 

Η ΔΙΕΥΘΥΝΤΡΙΑ ΔΟΠΚ 
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 85204/2589/90 Απόφαση του 
Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ.ΧΩ.Δ.Ε. στον Γ ενικό Γ ραμματέα, στους 
Γεν. Διευθυντές και στους Προϊσταμένους Δ/νσεων και 
Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουργίας 
αυτών και πολεοδόμηση εκτάσεων Οικοδομικών Συνεται¬ 
ρισμών». 

4. Τα με αρ. πρωτ. 34/10.7.92, 35/11.7.92 έγγραφα 
του Οικοδομικού Συνεταιρισμού (αρ. πρωτ. ΥΠΕΧΩΔΕ 
37034/862/29.7.92, και 36854/847/23.7.92), με τα 
οποία υπεβλήθηκε τροποποιημένο το άρθρο 4 του Κατα¬ 
στατικού του Αστικού Οικονομικού Συνεταιρισμού Υπαλ¬ 
λήλων Δημοσίου, Ν.Π.Δ.Δ. - Ν.Π.Ι.Δ. Ιδιωτών Συν. Π.Ε. 
Πρέβεζας, συνοδευόμενο από όλα τα προβλεπόμενα από 
τις διατάξεις του Π.Δ. 93/87 στοιχεία. 

5. Τις διατάξεις του άρθρου 29Α του Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την τροποποίηση του άρθρου 4 του κατα¬ 
στατικού του Ο.Σ. με την επωνυμία ΑΣΤΙΚΟΣ ΟΙΚΟΔΟΜΙ-: 
ΚΟΣ ΣΥΝΕΤΑΙΡΙΣΜΟΣ ΥΠΑΛΛΗΛΩΝ ΔΗΜΟΣΙΟΥ 
Ν.Π.Δ.Δ. - Ν.Π.Ι.Σ. ΙΔΙΩΤΩΝ ΣΥΝ. Π.Ε. ΠΡΕΒΕΖΑΣ, που 
εγκρίθηκε με την υπ’ αριθμ. 13582/129/1988 απόφαση 
Ειδ. Γ ραμματέα ΥΠΕΧΩΔΕ (ΦΕΚ 529Β/88) του οποίου το 
κείμενο μετά την τροποποίηση έχει ως εξής: 

«Η διάρκεια του συνεταιρισμού παρατείνεται για 7 
ακόμη χρόνια και συνεπώς ορίζεται για 12 χρόνια συνολικά 
από την εναρμόνιση του καταστατικού του σύμφωνα με το 
Π.Δ. 93/87. Μετά την παρέλευση του παραπάνω χρόνου ο 
Συνεταιρισμός μπορεί να παρατείνει τη διάρκειά του μέχρι 
την ολοκλήρωση της διαδικασίας της οικιστικής αξιοποίη¬ 
σης των εκτάσεών του και την διανομή αυτοτελών οικοπέ¬ 
δων στα μέλη του σύμφωνα με το άρθρο 13 πάρ. 1 α του 
Π.Δ. 93/87. Αν κάποια από τις εκτάσεις του συν/σμού πα¬ 
ρουσιάζει κώλυμα και δεν μπορεί να αναπτυχθεί οικιστικά 
ο Συνεταιρισμός, μπορεί ή να παρατείνει την διάρκεια μέ¬ 
χρι την ολοκλήρωση της διαδικασίας της οικιστικής αξιο¬ 
ποίησης και της έκτασης αυτής μόνο με τα μέλη αυτής της 
έκτασης εφόσον αυτό αποφασιστεί από την Γεν. Συνέ¬ 
λευση των μελών του Οικ. Συν/σμού ή να προβεί σε λύση 
και εκκαθάριοση (όπως προβλέπεται και στο άρθρο 47 
παρ. 5 του παρόντος καταστατικού) με την προϋπόθεση 
ότι η έκταση αυτή θα απαλλοτριωθεί ή θα εκποιηθεί και το 
εξ αυτής ποσό θα μεταβιβασθεί στα μέλη της έκτασης αυ- 

τής ανάλογα με τις συν/κές μερίδες που έχει αγοράσει ο 
καθένας εξ αυτών τηρουμένων κατά τα λοιπά των όρων και 
των προϋποθέσεων του Νόμου. 

Με την απόφαση αυτή εγκρίνεται μόνο η τροποποίηση 
του υπ’ αριθμ. 4 άρθρου του καταστατικού του Συνεταιρι¬ 
σμού σύμφωνα με τις διατάξεις του Π.Δ. 93/87. 

Η καταλληλότητα ή μη για πολεοδόμηση των εκτάσεων 
αυτού θα προκύψει από τις προτάσεις των Γενικών Πολε- 
οδομικών Σχεδίων, των Ζωνών Οικιστικού ελέγχου ή των 
οποιονδήποτε σχεδίων ρύθμισης των χρήσεως γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
Περιβάλλοντος, Χωροταξίας και Δημ. Έργων περί «Οικι¬ 
στικής καταλληλότητας» όπως αυτή προβλέπεται στο άρ¬ 
θρο 17 της παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 1993 

Η Διευθύντρια 

Ε. ΜΑΤΡΑΚΙΔΗ 

-♦- 

Αριθ. 25960/114 (6) 

Έγκριση τροποποίησης του άρθρου 4 «Διάρκεια του Συνε¬ 
ταιρισμού» του καταστατικού του Παραθεριστικού Οι¬ 
κοδομικού Συνεταιρισμού Υπαλλήλων του Αριστοτε- 
λείου Πανεπιστημίου Θεσσαλονίκης ΣΠΕ «ΤΑ ΚΑΛΥ¬ 
ΒΙΑ». 

Η ΔΙΕΥΘΥΝΤΡΙΑ ΔΟΠΚ 
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 85204/2589/90 Απόφαση του 
Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ.ΧΩ.Δ.Ε. στον Γ ενικό Γ ραμματέα, στους 
Γεν. Διευθυντές και στους Προϊσταμένους Δ/νσεων και 
Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουργίας 
αυτών και πολεοδόμηση εκτάσεων Οικοδομικών Συνεται¬ 
ρισμών». 

4. Το με αρ. πρωτ. 1 /22.1.93 έγγραφο του Οικοδομικού 
Συνεταιρισμού (αρ. πρωτ. ΥΠΕΧΩΔΕ 25960/1.2.1993), 
με το οποίο υποβλήθηκε το πρακτικό της Γ.Σ. της 
19.12.1992 του Ο.Σ. Υπαλλήλων Αριστοτελείου Πανεπι¬ 


στημίου Θεσσαλονίκης ΣΠΕ «ΤΑ ΚΑΛΥΒΙΑ», συνοδευό- 
μενο από όλα τα προβλεπόμενα από τις διατάξεις του Π.Δ. 
93/87 στοιχεία. 

5. Τις διατάξεις του άρθρου 29Α του Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την τροποποίηση του άρθρου 4 του κατα¬ 
στατικού του Ο.Σ. με τίτλο «Διάρκεια του συνεταιρισμού» 
του καταστατικού του: ΠΑΡΑΘΕΡΙΣΤΙΚΟΥ ΟΙΚΟΔΟΜΙ¬ 
ΚΟΥ ΣΥΝΕΤΑΙΡΙΣΜΟΥ ΥΠΑΛΛΗΛΩΝ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ «ΤΑ ΚΑΛΥΒΙΑ» ΣΠΕ, 
που έχει εγκριθεί με την υπ’ αριθμ. 70987/1322/1989 
απόφαση Ειδ. Γραμματέα ΥΠΕΧΩΔΕ (ΦΕΚ 907Β/89) και 
το οποίο διαμορφώνεται ως εξής: 

ΑΡΘΡΟ 4: Διάρκεια του Συνεταιρισμού. 

Παρατείνεται η διάρκεια του συνεταιρισμού που λήγει 
στις 20.12.1993 για πέντε (5) ακόμη χρόνια. Μετά την πα¬ 
ρέλευση του παραπάνω χρόνου ο Συνεταιρισμός μπορεί 
να παρατείνει τη διάρκειά του σύμφωνα με το άρθρο 5 
παρ. 8 του Π.Δ. 93/87. 

Η παράταση ψηφίστηκε νομίμως στην Γ.Σ. της 
19.12.1992 όπως προκύπτει από το σχετικό συνημμένο 
πρακτικό. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 1993 

Η Διευθύντρια 

Ε. ΜΑΤΡΑΚΙΔΗ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθ. Φ. 7697/16008/92 απόφαση του 
Υπουργού Εσωτερικών που δημοσιεύθηκε στο ΦΕΚ 382/ 
28.5.1993 τ.Β') και αφορά την πολιτογράφηση του αλλο¬ 
γενούς αλλοδαπού ΣΕΜΟΝΙΑΝ ΝΕΖΑΡ του ΟΒΑΝΤΙΣ επι- 
φέρεται η πιο κάτω διόρθωση: 

Από το λανθασμένο επώνυμο «ΣΕΜΟΝΙΑΝ ΜΕΖΑΡ του 
ΟΒΑΝΙΤΣ» στο σωστό «ΣΕΜΟΝΙΑΝ ΝΕΖΑΡ του ΟΒΑ- 
ΝΤΙΣ». 

(Από το Εθνικό Τυπογραφείο) 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

•Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου" 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













